CELEX: E2004G0005
Language: lv
Date: 2004-09-24 00:00:00
Title: EBTA valstu pastāvīgās komitejas Lēmums Nr. 5/2004/PK (2004. gada 23. septembris), ar ko ievieš izmaksu dalīšanas principu EEZ finanšu mehānismā

30.6.2005   
            
            
               LV
            
            
               Eiropas Savienības Oficiālais Vēstnesis
            
            
               L 168/48
            
         EBTA VALSTU PASTĀVĪGĀS KOMITEJAS LĒMUMS
   Nr. 5/2004/PK
   (2004. gada 23. septembris),
   ar ko ievieš izmaksu dalīšanas principu EEZ finanšu mehānismā
   EBTA VALSTU PASTĀVĪGĀ KOMITEJA,
   ņemot vērā Eiropas Ekonomikas zonas līgumu, kas pielāgots ar Protokolu, ar kuru pielāgo Eiropas Ekonomikas zonas līgumu, še turpmāk “EEZ līgums”,
   ņemot vērā Nolīgumu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas līdzdalību Eiropas Ekonomikas zonā, še turpmāk “EEZ paplašināšanās nolīgums”,
   ņemot vērā EEZ 38.a protokolu par finanšu mehānismu, kas EEZ līgumā iekļauts ar EEZ paplašināšanās līgumu,
   ņemot vērā Nolīgumu starp Norvēģijas Karalisti un Eiropas Kopienu par Norvēģijas finanšu mehānismu laika posmā no 2004. līdz 2009. gadam,
   ņemot vērā EBTA valstu pastāvīgās komitejas 2003. gada 4. decembra Lēmumu Nr. 4/2003/PK, ar ko izveido EEZ Finanšu mehānisma pagaidu komiteju,
   ņemot vērā EBTA valstu pastāvīgās komitejas 2004. gada 3. jūnija Lēmumu Nr. 4/2004/PK, ar ko izveido Finanšu mehānisma komiteju,
   IR PIEŅĒMUSI ŠO LĒMUMU.
   1. pants
   EEZ/EBTA dalībvalstu iemaksas EEZ finanšu mehānismā laika posmā no 2004. līdz 2009. gadam jānosaka, pamatojoties uz šā lēmuma pielikumu.
   2. pants
   Šis lēmums stājas spēkā nekavējoties.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2004. gada 23. septembrī
      
         
            Pastāvīgās komitejas vārdā —
         
         
            priekšsēdētājs
         
         Kjartan JÓHANNSSON
         
            ģenerālsekretārs
         
         William ROSSIER
      
   
   PIELIKUMS
   TEHNISKAIS APRAKSTS PAR IZMAKSU DALĪŠANU EEZ FINANŠU MEHĀNISMĀ LAIKA POSMĀ NO 2004. LĪDZ 2009. GADAM
   
               1.
            
            
               EEZ/EBTA valstu iemaksas EEZ finanšu mehānismā pamatojas uz iekšzemes kopproduktu (IKP) pēdējos trīs gados, par kuriem ir pieejami dati. Katras EEZ/EBTA dalībvalsts daļu finanšu gadā t aprēķina, izmantojot šādu formulu:
               Daļa (t) = ((IKP(t-4)/IKPEBTA
                  (t-4)) + (IKP(t-3)/IKPEBTA
                  (t-3)) + (IKP(t-2)/IKPEBTA
                  (t-2))) : 3
            
         
               2.
            
            
               Šajā formulā ar IKPEBTA apzīmē EEZ/EBTA dalībvalstu kopējo IKP, bet ar IKP apzīmē attiecīgās EEZ/EBTA valsts IKP.
            
         
               3.
            
            
               Līdz ar to atsevišķas EEZ/EBTA valsts iemaksa ikvienā no finanšu mehānisma piecām gada daļām atbilst šīs valsts IKP daļai EEZ/EBTA valstu kopējā IKP, kura aprēķināta, pamatojoties uz vidējo rādītāju par pēdējiem trīs gadiem, par kuriem ir pieejami dati.
            
         
               4.
            
            
               Datus par IKP sniedz EEZ/EBTA dalībvalstu statistikas biroji.
            
         
               5.
            
            
               Iemaksas izsaka euro naudas vienībās.
            
         
               6.
            
            
               Tā kā Lihtenšteina oficiāli šādus datus nesniedz, tās IKP rādītājus novērtē, dalot Šveices IKP ar Šveices pastāvīgo iedzīvotāju skaitu un iegūto rezultātu reizinot ar Lihtenšteinas pastāvīgo iedzīvotāju skaitu.
            
         
               7.
            
            
               IKP datus, kas jāizmanto, lai aprēķinātu iemaksas noteiktam gadam t, paziņo līdz kārtējā gada 1. februārim un tiem jāattiecas uz gadiem t-4, t-3 un t-2.